Kalnalis

Apie kaimą Šilutės rajone žr. Kalnalis (Šilutė).

Kalnalis – kaimas šiaurės rytinėje Kretingos rajono savivaldybės dalyje, 6 km į pietvakarius nuo Salantų, Salantų RP, prie kelio , dešiniajame Salanto krante. Seniūnaitijos centras. Veikia Kalnalio Šv. Lauryno bažnyčia (nuo 1777 m.), klebonija, Kalnalio bendruomenė. Yra Kalnalio apžvalgos bokštas (15 m aukščio) Salanto senlėnio panoramai apžvelgti (pastatytas 2006 m. Salantų RP direkcijos iniciatyva).

 Etimologija 

Pavadinimas kilo nuo žodžio  mažybinės formos žemaičių tarme (). Kalnaliu XVII–XVIII a. buvo vadinamas Klausgalvų kaimo šiaurės rytinėje dalyje buvęs aukštumos kyšulys, įsiterpiantis tarp Salanto ir Kūlupio senslėnių. Pastačius Šv. Lauryno bažnyčią, Kalnaliu nuo XVIII a. buvo pradėtas vadinti šalia jos besikuriantis bažnytkaimis. Vietovardis rašomas , , , .

 Geografija 

Kaimas įsikūręs tarp Salanto ir Kūlupio slėnių stūksančios aukštumos šiaurinėje dalyje. Salantas teka rytiniu, o Kūlupis – vakariniu pakraščiu. Aukštumos šiaurės vakariniu šlaitu į Salanto senslėnį leidžiasi kelias . Centrinėje kaimo dalyje, aukščiausioje aukštumos vietoje stovi Šv. Lauryno bažnyčia. Kaimas ribojasi su Klausgalvais, Barzdžiais ir Skaudaliais.

 Istorija 

Klausgalvų kaimo pakraštyje, Kalnaliu vadinamame aukštumos kyšulyje nuo XVII a. stovėjo Klausgalvų koplyčia. Vietoje jos kunigaikščiams Oginskiams 1777 m. pastačius Šv. Lauryno bažnyčią, XVIII a. pabaigoje susiformavo kelių kiemų gyvenvietė, XIX a. vadinta Kalnalio miesteliu, o XX a. I pusėje – bažnytkaimiu.

1821 ir 1843 m. miestelyje buvo po 6, 1846 m. – 8, 1866 m. – 11 katalikų kiemų.Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 72Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 155 Jame XIX a. I pusėje gyveno vyskupo Motiejaus Kazimiero Valančiaus sesuo Petronėlė Bagdzevičienė.Vytautas Merkys. Motiejus Valančius: tarp katalikiškojo universalizmo ir tautiškumo. – Vilnius: Mintis, 1999. – P. 36–37

Įsteigus valstiečių luomo savivaldą, 1861 m. Kalnalis tapo Grūšlaukės (nuo 1880 m. – Salantų) valsčiaus seniūnijos administraciniu centru. 1863 m. atstatyta gaisro metu sudegusi Šv. Lauryno bažnyčia, 1884 m. greta jos pastatyta varpinė.

1923 m. Kalnalių bažnytkaimyje buvo 12 kiemų.Lietuvos apgyventos vietos. – Kaunas, 1925. – P. 119 1926 m. gyvenvietė tapo Kalnalio parapijos centru. Joje atidaryta pašto agentūra, 1937 m. į kleboniją įvesta telefono linija, veikė J. Didelaičio laikrodžių remonto dirbtuvės ir fotografijos ateljė „FotoFuks“, Mortos Eisalaitės bakalėjos prekių krautuvė, Kretingos vartotojų bendrovės parduotuvė (nuo 1940 m.). Prie bažnyčios veikė vaikų „Angelo Sargo“ kuopa, lietuvių katalikių moterų ir vyrų draugijos, pavasarininkai (1940 m. išleido savo laikraštį „Velkė“). Veiklumu pasižymėjo Kalnalio šaulių būrys (įkūrėjas ir valdybos pirmininkas J. Kudarauskas).Julius Kanarskas. Kalnalis. – Pajūrio naujienos – 1999 m. vasario 2 d. – P. 5

Pokariu iki 1963 m. Kalnalis buvo apylinkės ir kolūkio administracinis centras. Jame veikė ryšių skyrius, parduotuvė, 1950–2009 m. – biblioteka, 1949 m. iš Klausgalvų kaimo atkelta mokykla (uždaryta 2002 m.).

 Gyventojai 

 Kultūros paveldas 
 Šv. Lauryno bažnyčia (1883 m.), architektūros paminklas.

 Literatūra 
 Motiejus Valančius. Palangos Juzė. – Vilnius: Vaga, 1977
 Bronius Kviklys. Mūsų Lietuva. – Vilnius: Mintis, 1992. – T. 4. – P. 331
 Julius Kanarskas. Valančiai Kalnalio bažnyčios 1793–1821 m. krikšto metrikų knygoje. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 329–377
 Kazys Misius, Romualdas Šinkūnas. Lietuvos katalikų bažnyčios: žinynas. – Vilnius: Pradai, 1993. – P. 375
 Audra Venckuvienė. Kalnalio staigmena – panorama nuo apžvalgos bokšto. – Vakarų ekspresas – 2007 m. liepos 18 d. – P. 10.

 Šaltiniai 

 Nuorodos 

 Pajūrio naujienos – 2009 m. spalio 13 d.
 Kalnalis: Kretingos krašto enciklopedija
 Kalnalio Šv. Lauryno parapija
 Kalnalio Šv. Lauryno bažnyčia: Kretingos krašto enciklopedija 

Kategorija:Kretingos rajono savivaldybės gyvenvietės